अधिकांश राष्ट्रमा गधालाई एक बोझका रुपमा लिने गरेका छन् र भारी लगायतका सामानहरु बोकाउन यसको प्रयोग गरिँदै आईएको छ । तर गधाले मानिसलाई तनावमुक्त रहन सहयोग गर्ने एक अध्ययनले देखाएको छ । स्टिभ स्टियर्टले सफ्टवेयर इञ्जिनीयरको जागिर छोडेर ‘डङ्की पार्क’ सञ्चालन गरेका छन् । यहाँ उनले मानिसहरुलाई तनावमुक्त रहन गधासँग समय बिताउने अवसर प्रदान गर्छन् । अमेरिकाको न्यूयोर्कस्थित उल्सटर पार्कमा उनले आफ्नो डङ्की पार्क खोलेर यो नयाँ प्रकारको सेवाको शुरुआत गरेका हुन् ।
